Ettepanek: NÕUKOGU MÄÄRUS, millega muudetakse määrust (EL) nr 7/2010, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine /* COM/2013/0227 final - 2013/0118 (NLE) */





SELETUSKIRI 1. ETTEPANEKU TAUST Ühepoolseid Euroopa Liidu tariifikvoote on vaja selliste toodete puhul, mida ei toodeta liidus piisavalt, et rahuldada liidu töötleva tööstuse vajadusi jooksval kvoodi kehtivusajal. Vastuseks mitme liikmesriigi taotlustele kaalus komisjon koos asjaomaste valitsuste ekspertidega teatavaid põllumajandus- ja tööstustooteid hõlmavate ühepoolsete tariifikvootide avamist. Nõukogu võttis 22. detsembril 2009. aastal vastu määruse (EL) nr 7/2010, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine, et liidu nõudlust kõnealuste toodete järele saaks täita kõige soodsamatel tingimustel. Seetõttu tuleks vajalikele kogustele avada liidu tariifikvoodid ühise tollitariifistiku ühepoolse tollimaksu nullmääraga või vähendatud tollimaksumääraga, häirimata seejuures kõnealuste toodete turgusid. Tollitariifistiku majandusküsimuste töörühma koosolekul peetud arutelud näitasid, et liikmesriigid on nõus avama kvoodid käesoleva määruse ettepaneku I lisas loetletud toodetele, häirimata seejuures kõnealuste toodete turgusid. Lisaks sellele oli vaja kohandada käesoleva määruse ettepaneku II lisas loetletud kvoote: järjekorranumbritele 09.2620 ja 09.2633 vastavate kvootide puhul oli vaja muuta kirjeldust ning järjekorranumbrile 09.2629 vastava kvoodi puhul lisati teine TARIC-i kood. Läbipaistvuse huvides lisati käesoleva määruse ettepaneku II lisasse järjekorranumbritele 09.2632 ja 09.2917 vastavate kvootide lõpptähtpäev, et anda teada tähtpäev, mil kõnealused kvoodid peatatakse. Ettepanek on kooskõlas põllumajandus-, kaubandus-, ettevõtlus-, arengu- ja välispoliitikaga. Eelkõige ei rakendata käesolevat ettepanekut ELiga sooduskaubanduslepingud (nt üldine soodustuste süsteem, AKV süsteem, kandidaatriigid või potentsiaalsed kandidaatriigid) sõlminud riikide arvelt. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Konsulteeriti tollitariifistiku majandusküsimuste töörühmaga, kes esindab kõigi liikmesriikide tootmisharusid. Kõik loetletud kvoodid on töörühmas saavutatud kokkuleppe tulemus. Märkimisväärseid pöördumatute tagajärgedega riske ei ole nimetatud. Käesolev ettepanek läbib talitustevahelise konsultatsioonimenetluse ja see avaldatakse pärast vastuvõtmist nõukogus. 3. ETTEPANEKU ÕIGUSLIK KÜLG Nõukogu määruse (millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine) muudatus, mille õiguslik alus on Euroopa Liidu toimimise lepingu artikkel 31. Vastavalt kõnealusele artiklile kinnitab nõukogu ühepoolsete tariifikvootide kohaldamise komisjoni ettepaneku põhjal kvalifitseeritud häälteenamusega. Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata. Meetmed on kooskõlas põhimõtetega, mille eesmärk on lihtsustada menetlusi väliskaubandusega tegelevate ettevõtjate jaoks, ning komisjoni 2011. aasta teatisega ühepoolsete tariifide peatamise ja kvootide kohaldamise kohta (vt ELT C 363, 13.12.2011, lk 6). 4. MÕJU EELARVELE Saamata jäävad tollimaksud kogusummas ligikaudu 8,8 miljonit eurot aastas. Mõju eelarve tavapärastele omavahenditele on –6,6 miljonit eurot aastas (75 % × 8,8 miljonit eurot aastas). 2013/0118 (NLE) Ettepanek: NÕUKOGU MÄÄRUS, millega muudetakse määrust (EL) nr 7/2010, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 31, võttes arvesse Euroopa Komisjoni ettepanekut ning arvestades järgmist: (1) Selleks et tagada teatavate liidus alatoodetud kaupade piisav ja püsiv tarnimine ning et vältida võimalikke turuhäireid, avati nõukogu määrusega (EL) nr 7/2010[1] teatavaid põllumajandus- ja tööstustooteid hõlmavad ühepoolsed tariifikvoodid. Kõnealuste tariifikvootidega hõlmatud tooteid võib importida tollimaksu vähendatud määraga või nullmääraga. Samal põhjusel tuleb alates 1. juulist 2013 avada järjekorranumbritega 09.2644 ja 09.2663 kuni 09.2671 üheksa toote asjakohaseid koguseid hõlmavad uued tollimaksu vähendatud või nullmääraga tariifikvoodid. (2) Lisaks sellele tuleks kohandada järjekorranumbritele 09.2620 ja 09.2633 vastavate ühepoolsete liidu tariifikvootide tootekirjeldust ning järjekorranumbrile 09.2629 vastavale kvoodile tuleks lisada teine TARICi kood. (3) Järjekorranumbritele 09.2917 ja 09.2632 vastavate ühepoolsete liidu tariifikvootide puhul tuleks lisada kuupäev 31.12.2013, kuna liidu huvides ei ole jätkata selliste kvootide jagamist pärast kõnealust kuupäeva. (4) Seepärast tuleb määrust (EL) nr 7/2010 vastavalt muuta. (5) Kuna tariifikvoodid peavad jõustuma 1. juulil 2013, tuleks käesolevat määrust kohaldada alates samast kuupäevast ning see peaks jõustuma viivitamata, ON VASTU VÕTNUD KÄESOLEVA MÄÄRUSE: Artikkel 1 Määruse (EL) nr 7/2010 lisa muudetakse järgmiselt. 1) Lisatakse käesoleva määruse I lisas sätestatud read järjekorranumbritega 09.2644 ja 09.2663 kuni 09.2671; 2) tariifikvootide read, mis kannavad järjekorranumbreid 09.2620, 09.2629, 09.2632, 09.2633 ja 09.2917 asendatakse käesoleva määruse II lisas sätestatud ridadega. Artikkel 2 Käesolev määrus jõustub selle Euroopa Liidu Teatajas avaldamise päeval. Seda kohaldatakse alates 1. juulist 2013. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja I LISA Artikli 1 punktis 1 osutatud tariifikvoodid Jrk-nr || CN-kood || TARIC || Kauba kirjeldus || Kvoodi kehtivusaeg || Kvoodi maht || Kvoodi tolli-maksumäär (%) 09.2663 || ex 1104 29 17 || 10 || Jahvatatud sorgoterad, mis on puisteisolatsiooni pakendamisvahendite valmistamisel kasutamiseks vähemalt kroovitud ja idutatud (1) || 1.7–31.12 || 750 tonni || 0% 09.2664 || ex 2008 60 19 ex 2008 60 39 || 30 30 || Maguskirsid piirituselisandiga, suhkruta või suhkrusisaldusega 9 massi %, läbimõõduga kuni 19,9 mm, kiviga, kasutamiseks šokolaaditoodetes (1) || 1.7–31.12 || 500 tonni || 10% 2 09.2665 || ex 2916 19 95 || 30 || Kaalium-(E,E)-heksa-2,4-dienaat(CAS RN 24634-61-5) || 1.7–31.12 || 4 000 tonni || 0% 09.2666 || ex 3204 17 00 || 55 || Värvaine C.I. Pigment Red 169 (CAS RN 12237-63-7) || 1.7–31.12 || 20 tonni || 0% 09.2644 || ex 3824 90 97 || 96 || Valmistis, mis sisaldab — || 55–78 % dimetüülglutaraati, — || 10–28 % dimetüüladipaati ning — || kuni 25 % dimetüülsuktsinaati 1.7–31.12 3 000 tonni 0% 09.2671 || ex 3905 99 90 || 81 || Polü(vinüülbutüraal) (CAS RN 63148-65-2): — || mis sisaldab hüdroksüülrühmi 17,5–20 moolprotsenti ja — || mille osakeste mediaansuurus (D50) on suurem kui 0,6 mm 1.7–31.12 5 500 tonni 0% 09.2667 || ex 8537 10 99 || 51 || Elektromehaaniline elektrikilp: — || 5-suunalise lülitiga, — || elektrijuhtmega, — || trükkplaadiga, — || infrapuna-vastuvõtjaga või ilma selleta, kasutamiseks rubriiki 8521 ja 8528 kuuluvate toodete valmistamiseks (1) 1.7–31.12 3 000 000 ühikut 0% 09.2668 || ex 8714 91 10 ex 8714 91 10 || 21 31 || Süsinikkiududest ja kunstlikest vaikudest valmistatud jalgrattaraam, värvitud, lakitud ja/või poleeritud, kasutamiseks jalgrataste tootmisel (1) || 1.7–31.12 || 38 000 ühikut || 0% 09.2669 || ex 8714 91 30 ex 8714 91 30 || 21 31 || Süsinikkiududest ja kunstlikest vaikudest valmistatud jalgratta esihark, värvitud, lakitud ja/või poleeritud, kasutamiseks jalgrataste tootmisel (1) || 1.7–31.12 || 26 000 ühikut || 0% 09.2670 || ex 9405 40 39 || 30 || Elektrivalgusti koost, mis sisaldab: — || trükkplaate ja — || valgusdioode (LED) lameekraanteleviisorite tagantvalgustuselementide tootmiseks (1) 1.7–31.12 8 500 000 tükki 0% || 1 || Tollimaksude kohaldamine peatatakse vastavalt komisjoni määruse (EMÜ) nr 2454/93 artiklitele 291–300 (EÜT L 253, 11.10.1993, lk 1). || || 2 || Kohaldatakse koguselist tollimaksumäära. || II LISA Artikli 1 punktis 2 osutatud tariifikvoodid Jrk-nr || CN-kood || TARIC || Kauba kirjeldus || Kvoodi kehtivusaeg || Kvoodi maht || Kvoodi tolli-maksumäär (%) 09.2632 || ex 2921 22 00 || 10 || Heksametüleendiamiin (CAS RN 124-09-4) || 1.1–31.12.2013 || 40 000 tonni || 0 % 09.2917 || ex 2930 90 13 || 90 || Tsüstiin (CAS RN 56-89-3) || 1.1–31.12.2013 || 600 tonni || 0 % 09.2629 || ex 7616 99 90 ex 8302 49 00 || 85 91 || Alumiiniumist teleskoopkäepide, mida kasutatakse kohvrite valmistamiseks (1) || 1.1–31.12 || 800 000 ühikut || 0 % 09.2633 || ex 8504 40 82 || 20 || Elektrialaldi võimsusega kuni 1 kVA, mida kasutatakse rubriiki 8509 80 ja 8510 kuuluvate toodete valmistamiseks (1) || 1.1–31.12 || 4 500 000 ühikut || 0 % 09.2620 || ex 8526 91 20 || 20 || Asukohamääramisfunktsiooniga GPS-süsteemi koost, ilma ekraanita, massiga kuni 2 500 g || 1.1–31.12 || 3 000 000 ühikut || 0 % || 1 || Tollimaksude kohaldamine peatatakse vastavalt komisjoni määruse (EMÜ) nr 2454/93 artiklitele 291–300 (EÜT L 253, 11.10.1993, lk 1) || FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA 1. ETTEPANEKU NIMETUS Nõukogu määrus, millega muudetakse määrust (EL) nr 7/2010, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine 2. EELARVEREAD Peatükk ja artikkel: peatükk 12, artikkel 120. Aastaks 2013 eelarvestatud summa: 18 631 800 000 eurot (2013. aasta eelarveprojekt) 3. FINANTSMÕJU ¨ Ettepanekul puudub finantsmõju X Ettepanekul puudub finantsmõju kuludele, küll aga on sellel mõju tuludele. Mõju on järgmine: (miljonites eurodes ühe kümnendkoha täpsusega) Eelarverida || Tulu[2] || 6-kuuline periood, alates pp/kk/aaaa || [Aasta: 2/2013] Artikkel 120 || Mõju omavahenditele || 01/07/2013 || -3,3 (miljonites eurodes ühe kümnendkoha täpsusega) Olukord pärast meetme rakendamist || [2014 – 2017] Artikkel 120 || -6,6 / aastas Määruse (EL) nr 7/2010 kohasest jooksvast ühepoolsest tariifikvoodist tulenevad 2012. aastal saamata jäävate tollimaksude kogusumma on 54,9 miljonit eurot. Kõnealuse määruse täiendamisest tulenevalt suurenevad saamata jäänud tollimaksud aasta jooksul hinnanguliselt summas 8,8 miljonit eurot. Eespool toodu alusel võib käesolevast määrusest tulenevat tulude vähenemist hinnata järgmiselt: 6,6 miljon eurot aastas ajavahemikul 1. jaanuarist 2014 – 31.detsembrini 2017 (8,8 miljonit eurot brutosumma × 0,75) ning 3,3 miljonit eurot aastas ajavahemikul 1. juulist 2013 – 31.detsembrini 2013. 4. Pettusevastased meetmed Mõne käesoleva nõukogu määrusega hõlmatud toote lõppkasutust kontrollitakse kooskõlas komisjoni määruse (EMÜ) nr 2454/93 artiklitega 291–300. [1] ELT L 3, 7.1.2010, lk 1. [2] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab olema märgitud netosumma, st brutosumma pärast 25 % sissenõudmiskulude mahaarvamist.